Hansenberg webudvikler stopprøve (i alt 6 timer)

# RETNINGSLINJER:

Alle elever udfører de 3 opgaver som de har fået udleveret på Moodle.

Der er adgang til fællesdrevet, og internettet under prøven. Den mundtlige eksamen sikrer at eleven ikke har kopieret kode som han/hun ikke selv forstår og kan forklare.

Opgaverne uploades Moodle inden deadline. Der kan ikke afleveres efterfølgende!

Prøven afholdes i 2 perioder, adskilt af 30 min. frokostpause.

Der er ikke adgang til lokalet i pausen.

Det er tilladt at spise og drikke (med lukkede beholdere) under prøven.

Det er tilladt at aflevere opgaven og forlade lokalet før tid - dog ikke det sidste kvarter inden afslutningen af prøven eller del 1, for at undgå forstyrrelse af de øvrige eksaminander.

**OBS!!!**

Du starter med at lave en tjekliste på kravene i hele eksamensopgaven (det vil sige, alle 3 opgaver), og ud fra den laver du et tidsskema, så du har overblik over hvor lang tid du kan bruge på de forskellige dele af opgaven. Du har 6 timer i alt. Tjekliste og tidsplan i PDF format, skal afleveres sammen med eksamensopgaven.

God fornøjelse ☺

Opgave 1: HTML/CSS

Til opgaven er der tilknyttet en Adobe XD fil – Stopprøve maj 2021.xd - som skal bruges til at lave en responsiv webside. Websiden skal ligne Adobe XD-filen så præcist som muligt når siden vises på Pc skærm. Du må selv om du vil bruge grid-system/flexbox, media-querries, % - eller en blanding til at lave siden responsive. Bare husk at den skal kunne ses på PC, tablet og mobil.

Der skal laves en forside i HTML(5)/CSS – som det fremgår af psd filen.

Du **skal** lave en mappe kaldet "dit\_navn\_opgavenumme*r*" og lægge dit website og vedrørende filer (Alle tidsskemaer og tjeklister og eventuelle designmanualer/wireframes o.l. skal gemme som PDF format) i den.

Websitet **skal** have en mappe til billederne.

Alle farver kan aflæses fra Adobe XD filen – de tilhørende billeder, tekster og baggrunde findes som lag i photoshop filen.

Du **skal** bruge den baggrund, de farver og skrifttyper som er i Adobe XD filen.

Links i menuen **skal** være aktive og alle linke til index.html.

De sociale ikoner **skal** være aktive som links og linke til index.html

Teksten **skal** sættes ind som tekst i html filen og må altså ikke sættes ind som et billede.

HTML og CSS **skal** være adskilt. Brug semantisk korrekt HTML, og kommenteret og struktureret CSS for større overskuelighed og senere vedligeholdelse.

Menuen skal skabes med CSS og ikke som grafik.

Husk!! Dokumenter din kode med kommentarer.

**NB:** Baggrundsbilledet, som vil kunne ses i browser til højre og venstre for sitet, skal som alle billederne – også eksporteres fra Adobe XD filen. Baggrundsfarven bag baggrundsbilledet, skal være sort.

**NB:** Formularen til kontakt skal KUN laves med html5 validering, IKKE Java-script validering.

**NB:** du skal demonstrere at du kan reproducere den udleverede designfil så nøjagtigt som muligt.

Test og valider din side.

Opgave 2: Planlægning

Du skal lave en wireframe til en version af siden til mobiltelefonskærme på 320px. Denne version af side skal **ikke** bygges i kode.

Wireframen skal tage hensyn til brugervenlighed på små skærme, og skal indeholde alt indholdet fra den oprindelige side i relevant rækkefølge.

Wireframen skal laves med mål, navne på komponenterne (header, section, footer, osv.) fil-navne og linksnavne.

Wireframen skal gemmes i PDF format i afleveringsmappen.   
Du skal lave wireframen i Adobe XD.

Opgave 3: Programmering

Du skal demonstrere dit kendskab til grundlæggende programmering, ved at lave en slider med 3 billeder på forsiden. Billederne ligger under ”slider mappen”. Der skal være link på hver slidebillede til index.html.   
Der skal være pile i siderne til næste/forrige slider, og/eller prikker i bunden til slider-navigation.